ભગવાન શ્રી સ્વામિનારાયણ મહાપ્રભુજી ઉમરેઠ થતા સામરખા ગામનાતળાવ પાસે આવીને વિશ્રામ કર્યો. આણંદ ગામના હરિભક્તોને એની ખબરપડતાં દોડતા આવી પહોંચ્યા અને તેમાંથી બ્રાહ્મણ આગેવાનો દિનકર, હરિશંકર વગેરે ભક્તો તો ‘આ વખતે તો અમારા આણંદમાં સાધુઓ સાથે રસકેરીનો થાળ જમીને પધારો તો જ જવા દઈએ.’ એમ કહીને શ્રીહરિનાં ચરણ પકડીને બેસી ગયા. બધી દિશાએથી હારેલા, હડધૂત થયેલા, માર ખાધેલા આણંદના વેરાગી બાવાઓ અને ધર્મગુરુઓ લાગ જોઈને બેઠા હતા કે સહજાનંદ સ્વામી એક વખત આણંદના બજારમાં પગ મૂકે તો પછી જોઈ લઈશું કે કેવા હેમખેમ બહાર નીકળે છે ! સાધુઓ એમાંના ઘણા વેરાગીઓને સારી રીતે જાણતા હતા એટલે તેમણે એક અવાજે કહ્યું : ‘મહારાજ ! આ વખતે આણંદમાં પગ મૂકવા જેવો નથી.